open-index/open-wikipedia-markdown huggingface dataset:
יאקוב שיקנדר

**יאקוב שיקנדר** (בצ'כית: **Jakub Schikaneder**; 27 בפברואר 1855 – 15 בנובמבר 1924) היה צייר מבוהמיה.

## ביוגרפיה
יאקוב שיקנדר נולד למשפחה של פקיד מכס גרמני בפראג. אהבת המשפחה לאמנות אפשרה לו להמשיך את לימודיו, למרות נסיבות כלכליות קשות. הוא היה צאצא של אורבן שיקנדר, אחיו הבכור של השחקן והבמאי עמנואל שיקנדר.

לאחר שסיים את לימודיו בפראג ובמינכן (1871–1879), בהדרכתו של גבריאל פון מקס, שיקנדר, יחד עם עמנואל קרשנץ לישקה, היה מעורב בריהוט התא המלכותי בתיאטרון הלאומי בפראג. עם זאת, יצירה זו אבדה בשריפה ב-1881

בעקבות עבודתו בתיאטרון הלאומי, נדד שיקנדר באירופה - הוא ביקר בגרמניה, אנגליה, סקוטלנד, הולנד, שווייץ, איטליה וצרפת. מ-1891 עד 1923 לימד במכללה לאמנות של פראג. שיקנדר נמנה עם אלה שהעריכו את בית הספר במינכן של סוף המאה ה-19.

שיקנדר ידוע בציוריו הרכים לעיתים קרובות הציג בדידות. ציוריו מציגים דמויות עניות ומנוודות ו"משולבים דחפים נאו-רומנטיים ונטורליסטים." מוטיבים נוספים שחביבים על שיקנדר היו הסתיו והחורף, פינות וסמטאות בעיר פראג וגדות הוולטאבה - לעיתים קרובות בשעות הערב המוקדמות.

הגלריה הלאומית של פראג קיימה תערוכה של ציוריו ממאי 1998 ועד ינואר 1999.

הוא נפטר ב-15 בנובמבר 1924 ונקבר בבית הקברות בפראג.

## גלריה

 File:Jakub Schikaneder - The Sad Way.JPG|הדרך הקשה
File:Jakub Schikaneder - Plecka (1887).jpg|עובדת בשדה
File:Schikaneder.jpg|חבורה על המרפסת
File:Jakub Schikaneder - Murder in the House.JPG|רצח בבית


## קישורים חיצוניים

## הערות שוליים

קטגוריה:ציירים צ'כים
קטגוריה:ילידי 1855
קטגוריה:נפטרים ב-1924
דני היינמן

**דני היינמן** (באנגלית: **Dannie N. Heineman**; 23 בנובמבר 1872 – 31 בינואר 1962) היה מהנדס ואיש עסקים בלגי-אמריקאי.  הוא היה המנהל ובעל השליטה בתאגיד סופינה, תאגיד בינלאומי בבלגיה. הוא היה נותן חסות פורה למדע במיוחד באמצעות קרן היינמן  במדעי הרפואה ועל שמו ישנם פרסים בפיזיקה מתמטית ובאסטרופיזיקה.

ב-1939, בעודו בבלגיה, הצליח דני היינמן לגרום לממשלת לוקסמבורג לפתוח את גבולותיה הסגורים ולהכניס כ-100 משפחות יהודיות מגרמניה. הטיעון המשכנע היה שהמלונות בלוקסמבורג ריקים והוא נהג לשלם עבור החדרים ונתן ליהודים קצבה, ובתמורה הם לא יעבדו ולא ייקחו עבודות מעובדי לוקסמבורג. הסדר זה פעל עד 10 במאי 1940 כאשר היטלר פלש לבלגיה. בשלב זה, עוזרו מר שמידט שילם עבור שישה חודשים אחרונים למשפחות והיינמן ברח לארצות הברית. בין המשפחות שניצלו היה הפיזיקאי ארנסט איזינג , ששרד את המלחמה.

## ראו גם

* פרס דני היינמן לפיזיקה מתמטית
* פרס דני היינמן לאסטרפויזיקה

## קישורים חיצוניים

* ביוגרפיה ב-American Physical Society
* אתר האינטרנט של Heineman Stiftung, הקרן הגרמנית
* אתר האינטרנט של קרן היינמן, הקרן האמריקאית
* אתר האינטרנט של קרן היינמן-רוביצק

## הערות שוליים

קטגוריה:מהנדסים בלגים
קטגוריה:מהגרים מבלגיה לארצות הברית
קטגוריה:בלגים שנולדו ב-1872
קטגוריה:בלגים שנפטרו ב-1962
פרס דני היינמן לפיזיקה מתמטית

**פרס דני היינמן לפיזיקה מתמטית** הוא פרס המוענק מדי שנה מאז שנת 1959 במשותף על ידי האגודה האמריקנית לפיזיקה והמכון האמריקאי לפיזיקה. הוא הוקם על ידי קרן היינמן לכבודו של דני היינמן, איש עסקים ופילנתרופ בלגי שגם הציל יהודים במהלך מלחמת העולם השנייה. החל משנת 2010, הפרס מורכב מ-10,000 דולר אמריקאי ותעודה המפרטת את התרומות שהעניק מקבל הפרס בתוספת הוצאות נסיעה כדי להשתתף בפגישה שבה מוענק הפרס.

פרס זה מוענק אך ורק עבור תרומות מפורסמות בעלות ערך שנעשו בתחום הפיזיקה המתמטית ללא הגבלות על אזרחותו של המועמד או על מדינת מגוריו. "פרסום" מוגדר כמאמר בודד, סדרת מאמרים, ספר או כל תקשורת אחרת שיכולה להיחשב כהוצאה לאור. הפרס עשוי להיות מוענק ליותר מאדם אחד על בסיס משותף כאשר כל הנמענים תרמו לאותם הישגים.

בין זוכי הפרס, כמה מדענים שזכו לאחר מכן בפרס נובל כגון מארי גל-מאן ואווה בוהר, סטיבן ויינברג ורוי גלאובר, וכן הפיזיקאי סטיבן הוקינג שקיבל את הפרס ב-1976.

## זוכי הפרס
2023: Nikita Nekrasov

2022: Antti Kupiainen

Krzysztof Gawędzki

2021: יואל ליבוביץ

2020: Svetlana Jitomirskaya

2019: Bill Sutherland

Francesco Calogero

Michel Gaudin

2018: ברי סיימון

2017: Carl M. Bender

2016: Andrew E. Strominger

קומרון ואפה

2015: Pierre Ramond

2014: Gregory W. Moore

2013: Michio Jimbo

Tetsuji Miwa

2012: Giovanni Jona-Lasinio

2011: Herbert Spohn

2010: מייקל אייזנמן

2009: Alain Rouet

Carlo Becchi

Igor Tyutin

Raymond Stora

2008: מיטשל פייגנבאום

2007: ג'וזף פולצ'ינסקי

חואן מרטין מלדסנה

2006: Daniel Freedman

Peter van Nieuwenhuizen

Sergio Ferrara

2005: ג'ורג'ו פאריזי

2004: גבריאל ונציאנו

2003: James W. York

איבון שוקה-ברואה

2002: John H. Schwarz

Michael B. Green

2001: ולדימיר ארנולד

2000: Sidney R. Coleman

1999: Alexander B. Zamolodchikov

Barry M. McCoy

Tai Tsun Wu

1998: אדוארד ויטן

נתן זייברג

1997: Harry W. Lehmann

1996: רוי גלאובר

1995: Roman W. Jackiw

1994: Charles W. Misner

Richard L. Arnowitt

Stanley Deser

1993: מרטין גוצווילר

1992: Stanley Mandelstam

1991: Jürg Fröhlich

Thomas C. Spencer

1990: יעקב סיני

1989: ג'ון סטיוארט בל

1988: Bruno Zumino

Julius Wess

1987: Rodney Baxter

1986: A.M. Polyakov

1985: D.P. Ruelle

1984: R.B. Griffiths

1983: M.D. Kruskal

1982: J.C. Ward

1981: Jeffrey Goldstone

1980: Arthur Michael Jaffe

James Gilbert Glimm

1979: חרארד 'ט הופט

1978: Elliott H. Lieb

1977: סטיבן ויינברג

1976: סטיבן הוקינג

1975: Ludwig Dmitriyevich Faddeev

1974: סוברהמניאן צ'נדראסקאר

1973: קנת וילסון

1972: James D. Bjorken

1971: רוג'ר פנרוז

1970: יויצ'ירו נאמבו

1969: Arthur Strong Wightman

1968: Sergio Fubini

1967: Gian Carlo Wick

1966: ניקולאי בוגוליובוב

1965: פרימן דייסון

1964: Tullio Regge

1963: Keith A. Brueckner

1962: Leon Van Hove

1961: Marvin L. Goldberger

1960: אווה בוהר

1959: מארי גל-מאן

## קישורים חיצוניים

* העמוד הרשמי ב-American Physical Society

## הערות שוליים

*
דני היינמן לפיזיקה מתמטית
הגבר שכבש

"**הגבר שכבש**" הוא אלבום הבכורה של הזמר הישראלי מאור אדרי. את האלבום הוציאה לאור ב-14 ביוני 2012 חברת התקליטים פליי רקורדס, וכלולים בו ארבעה סינגלים: "הגבר שכבש", "את עוד אוהבת", "לב קבור" ו"כאן בלעדייך" – גרסת כיסוי ללהיט של כוכב המוזיקה היוונית ניקוס ורטיס. על נתוני המכירות שלו בישראל קיבל האלבום תואר זהב.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2012
קטגוריה:אלבומי מאור אדרי
קטגוריה:אלבומים בעברית
קטגוריה:אלבומי חברת פליי רקורדס
צפון הוליווד

**צפון הוליווד** היא שכונה בלוס אנג'לס, קליפורניה, הממוקמת בעמק סן פרננדו. השכונה מכילה את רובע האמנויות NoHo , תיאטרון אל פורטל, מספר גלריות לאמנות, ואת האקדמיה לאמנויות למדעים לטלוויזיה. תחנת הרכבת התחתית של צפון הוליווד היא אחת מתחנות הרכבת התחתית הבודדות בלוס אנג'לס.

צפון הוליווד הוקמה על ידי חברת הקרקע והמים של חוות לנקרשים בשנת 1887.

היא נקראה לראשונה "טולוקה" לפני ששמה שונה ל"לנקרשים" ב-1896 ולבסוף ל"צפון הוליווד" ב-1927.

## היסטוריה
### המאה ה-21
פתיחת תחנת צפון הוליווד בשנת 2000, הקמת והצלחת רובע האמנויות NoHo במרכז העיר הישן, ושינוי ייעודם של מגרשים שאינם בשימוש, תרמו להחזרת תשומת הלב לצפון הוליווד. מאז שנת 2000, הקהילה מתפתחת ועוברת שינויים רבים. בשנת 2015, שדרות לנקרשים בצפון הוליווד היו חלק מה-San Fernando Valley CicLAvia הראשון, אירוע בחסות רשות התחבורה של מחוז לוס אנג'לס, שבו כבישים ראשיים סגורים זמנית לתנועת כלי רכב ממונעים ומשמשים לתחבורה המונעת על ידי אדם.

## אישים בולטים
להלן אישים בולטים המזוהים עם צפון הוליווד:
* קורבין ברנסן – שחקן.
* טרי גאר – שחקנית.
* רובין לופז וברוק לופז – שחקני NBA.
* רנדי רודס (1956–1982) – גיטריסט.
* טוני רובינס – סופר, דובר מוטיבציה.

## גלריית תמונות

קובץ:St. Charles Borromeo Church, N. Hollywood, side view.jpg|כנסיית סנט צ'ארלס בורומיאו
קובץ:NHHS Kennedy Hall.jpg|תיכון צפון הוליווד
קובץ:Television Academy - 2018.jpg|האקדמיה לאמנויות ומדעי הטלוויזיה


## קישורים חיצוניים

## הערות שוליים

קטגוריה:לוס אנג'לס: שכונות
קטגוריה:יישובים שהוקמו ב-1887
סופנאט מואנטה

**סופנאט מואנטה** (בתאית: **ศุภณัฏฐ์ เหมือนตา**; נולד ב-2 באוגוסט 2002 בסיסאקט שבתאילנד) הוא כדורגלן תאילנדי המשחק בעמדת קשר הכנף בקבוצת בורי ראם יונייטד מליגת העל התאילנדית ובנבחרת תאילנד.

## קריירת מועדונים
מואנטה גדל במחלקת הנוער של בורי ראם יונייטד. בשנת 2018 החל לשחק בקבוצה הבוגרת של המועדון במסגרת ליגת העל התאילנדית.

## קריירה בין-לאומית
ב-5 ביוני 2019 ערך מואנטה את הופעת הבכורה שלו בנבחרת תאילנד, בהפסד 0–1 לנבחרת וייטנאם במשחק ידידות. ב-29 במאי 2021 הבקיע את שערי הבכורה שלו בנבחרת, צמד שערים בתיקו 2-2 נגד נבחרת טג'יקיסטן במשחק ידידות.

נכלל בסגל נבחרת תאילנד לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים תאילנדים
קטגוריה:קשרי כדורגל תאילנדים
קטגוריה:כדורגלני בורי ראם יונייטד
קטגוריה:כדורגלני לוון
קטגוריה:כדורגלני נבחרת תאילנד
קטגוריה:כדורגלני גביע אסיה 2023
קטגוריה:ספורטאים זרים בבלגיה
קטגוריה:ילידי 2002
דאון-טמפו

**דאון-טמפו** (באנגלית: **Downtempo**; ידוע בשם **דאון-ביט**) הוא תת-סוגה מוזיקלית של מוזיקה אלקטרונית הכוללת צליל אטמוספירי וביטים איטיים יותר ממה שניתן למצוא בדרך כלל במוזיקת דאנס. הוא קשור בצורה רבה למוזיקה אמביינטית אך בעל דגש גדול יותר על קצב. הסגנון שלו עשוי להתנגן במועדוני צ'יל אאוט או כמוזיקת "פתיחה או הפוגה" של תקליטנים. דוגמאות לתת-סוגות מוזיקליות של דאון-טמפו כוללים טריפ הופ, אמביינט, צ'ילווייב, היפ הופ פסיביינט ולו-פיי הי הופ.

הסגנון הופיע בסוף שנות ה-80 בשילוב מוזיקת בריסטול בממלכה המאוחדת שהנפיקה אמנים כמו מאסיב אטאק, פורטיסהד וטריקי. בשנות ה-90, הסגנון הפך לבין-לאומי כאשר אמנים כמו קרודר ודורפמייסטר ופילה ברזיליה השתמשו בו. אמנים בולטים נוספים שצמחו בסגנון כוללים את בורדס אוב קנדה, ניקולס ג'אר ובונובו.

## הערות שוליים

קטגוריה:סגנונות מוזיקליים
קטגוריה:מוזיקה אלקטרונית
מוזיקת טראפ EDM

**טראפ EDM** (באנגלית: **EDM trap**) הוא סוגת פיוז'ן של היפ הופ, רייב ו-EDM, שמקורו בתחילת שנות ה-2010 בפופולריות הגבוהה של סוגות מוזיקליות כדוגמת האוס וטראפ. הוא משלב אלמנטים של טראפ, שהוא נגזרת של ההיפ הופ הדרומי , עם אלמנטים של מוזיקת דאנס אלקטרונית כמו בילד-אפס, דרופס וברייקדאונס.

ככל שהוא זכה לפופולריות, הוא החל יותר ויותר לשלב אלמנטים של פופ ו-EDM.

## היסטוריה
בשנת 2012, סגנון של מוזיקת דאנס אלקטרונית (EDM) שילב אלמנטים של מוזיקת טראפ, ויצרו יחדיו "ביטים מלוכלכים ואגרסיביים ומנגינות אפלות". מפיקים של מוזיקה אלקטרונית, כגון TNGHT, באואר, אראל גריים ופלוסטרדמוס  הרחיבו את הפופולריות של הסוגה המוזיקלית, והביאו תשומת לב רחבה יותר לצורות הנגזרות של מוזיקת הטראפ. סוגה מוזיקלית זו עשתה שימוש בצלילי טכנו, דאב ואלקטרו בשילוב עם דגימות התופים של רולנד TR-808  ודגימות קוליות האופייניות למוזיקת הטראפ.

## הערות שוליים

קטגוריה:סגנונות מוזיקליים
קטגוריה:מוזיקה אלקטרונית
קטגוריה:מוזיקה שחורה
אולפני לאראבי סאונד

**אולפני לאראבי סאונד** (באנגלית: **Larrabee Sound Studios**) הוא מתחם של אולפני הקלטות בצפון הוליווד, קליפורניה, שהוקם במקור ב-1969.

## מתקנים
האולפנים ממוקמים בשדרות לנקרשים 4162 בצפון הוליווד. למתחם לאראבי יש שישה אולפנים, שלושה היכלי הקלטה וסוויטת הפקה/מאסטרינג.
* **אולפן 1** – באולפן עובד ג'ייסן ג'ושוע  כטכנאי מיקס. מדובר באולפן השני בגודלו בלאראבי, וגודלו 65 מ"ר.
* **אולפן 2** – באולפן עובד מני מרוקין  כטכנאי מיקס. האולפן דומה בנראות שלו לקודמו.
* **אולפן 3** – גדול יותר מקודמיו במקצת, אך דומה בנראות שלו לאולפן 1.
* **אולפן 4** – מכונה "חדר החולדות" ("The Rat Pack Room").
* **אולפן 5** – אולפן בעל בידוד כפול.
* **אולפן 6** – לשעבר חדר הבקרה של שני סטודיו .
* **אולפן A** – מכונה "חדר בורדלו" ("Bordello Room") בגלל הקירות הארגמנים והקטיפה שלו; הוא אולפן קטן יותר שהוקם למטרות מאסטרינג.

## היסטוריה
### לאראבי וסט
המיקום המקורי של אולפן לאראבי, שנקרא על שם מיקומו ברחוב לאראבי במערב הוליווד, קליפורניה. הוא נוסד על ידי הזמרת והכותבת קרול קינג ובעלה, התמלילן ג'רי גופין בשנות ה-60. ב-1969, ג'קי מילס, מתופף ג'אז, מפיק מוזיקלי ומייסד שותף של אווה רקורדס, רכש את האולפן יחד עם אשתו דולורס קנינגר. בני הזוג תפעלו את האולפן עד 1985, ומכרו אותו לבנם קווין מילס.

המיקום המקורי של אולפן לאראבי מכונה לאראבי וסט לאחר הקמת לאראבי נורת' ב-1991, והיה פעיל עד 2003.

### לאראבי נורת'
בשנת 1991, הצוות של אולפן לאראבי רכש אולפן נוסף הממוקם בשדרות לנקרשים 4162 בצפון הוליווד ושינה את שמו ללאראבי נורת'. האולפן הוקם במקור על ידי לן קובנר ב-1973 כאולפני סאונד דאבלן, וג'ורג'ו מורודר רכש את המבנה ב-1983 ושינה את שמו לאולפני ההקלטות אואזיס. טדי ריילי  היה הראשון שעבד באולפן החדש של לאראבי, והפיק שירים לסרט *[[Dangerous (אלבום של מייקל ג'קסון)|Dangerous]]* של מייקל ג'קסון. שני האולפנים במיקום זה עברו שיפוצים גדולים בשנים 1995–1996, ובהמשך התווסף לאולפן אטריום גדול עם שטח טרקלין בשנת 2000. לאחר מכירת לאראבי וסט, לאראבי נורת' הפכה למטה החברה ולמיקום הראשי, המכונה בפשטות אולפני לאראבי.

באולפן הקליטה הזמרת-יוצרת האמריקאית מדונה את אלבום האולפן השביעי שלה, *[[Ray of Light]]*.

### לאראבי איסט
בשנת 1999, לאראבי רכשו את אולפני אנדורה, שנבנה במקור בשנות ה-70 בשם אולפן בריטניה של טום ג'ונס. האולפן הזה נודע בשם לאראבי איסט. בשנת 2005, טכנאי המיקס דייב ויי , אשתו ומנהל האולפן לשעבר של לאראבי איסט, ג'יימי ויי, ומשקיעים אחרים רכשו את האולפן, ושינו את שמו לדה פאס.

### שני סטודיו
ב-2015 נמכר שני סטודיו, שהיה ממוקם בסמוך לאולפני לאראבי, ומוזג עם לאראבי והפך לאולפן לאראבי 6.

## קישורים חיצוניים

* 

## הערות שוליים

קטגוריה:לוס אנג'לס: מבנים
קטגוריה:הוליווד
קטגוריה:אולפני הקלטות
זיין פיליפס

**זיין אית'ן פיליפס** (באנגלית: **Zane Ethan Philips**; נולד ב-25 בנובמבר 1993) הוא שחקן אמריקאי.
## ביוגרפיה
פיליפס נולד בדנוור, קולורדו, ובילדותו עברה המשפחה לפרדריקסברג (אנ'), טקסס.

בשנת 2015, סיים את לימודיו לתואר ראשון בחוג לתיאטרון מוזיקלי של אוניברסיטת אילון (אנ') בקרוליינה הצפונית. לאחר שסיים את לימודיו, עבר לניו יורק, והשתתף פיליפס במחזמר "צלילי המוסיקה" ושיחק במסע ההופעות של המחזמר ברחבי ארצות הברית.

## קריירה
בשנת 2014 הופיע בסרט הקצר "*Rolling Cigarettes"*. שנה לאחר מכן הופיע בסרט הקצר "*Narcolepsy".*

בשנת 2016 הופיע לראשונה על מסך הטלוויזיה בפרק בסדרת הדרמה "מזכירת המדינה".

בשנת 2019 הופיע בשני סרטים קצרים. בשנת 2021 החל לשחק בתפקיד חוזר בסדרת הטלוויזיה "מורשות".

בשנת 2022 שיחק בתפקיד חוזר בסדרת הטלוויזיה "המסלול לשותפות".  באותה שנה שיחק בסרט הלהט"בי "פייר איילנד", שם הוא גילם את דקס, נוכל בו נואה הדמות הראשית מתאהב.

בחודש מאי 2022 לוהק לתפקיד ראשי בסדרת הטלוויזיה "גלאם" של נטפליקס. 

## חיים אישיים
הוא הומוסקסואל.  ב-2023 פרסם כי הוא במערכת יחסים עם השחקן פרוי גוטיירז. 

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:בוגרי אוניברסיטאות ומכללות בארצות הברית
קטגוריה:אמריקאים שנולדו ב-1993
ארטיסט פרטנר גרופ

**ארטיסט פרטנר גרופ, בע"מ** (APG) היא חברת תקליטים וחברת הוצאת מוזיקה אמריקאית שהוקמה על ידי מייק קארן , שהוא גם המנכ"ל שלה. חברת האם של חברת התקליטים פועלת בשם **ארטיסט פאבלישינג גרופ**.

## היסטוריה
ארטיסט פרטנר גרופ נוסדה בשנת 2012 על ידי המנהל המוזיקלי מייק קארן. חברת התקליטים מקבילה לארטיסט פאבלישינג גרופ שנוסדה קודם לכן ב-2004. שתי החברות ידועות ביחד בשם APG.

ארטיסט פרטנר גרופ החלה במקור כמיזם משותף עם אטלנטיק רקורדס והאחים וורנר. במשך שמונה שנים, חברת התקליטים נודעה בהחתמת אמנים כמו YoungBoy Never Broke Again, צ'ארלי פות', קלאני, אווה מקס, קווין גייטס, ג'ייסון דירולו, NLE צ'ופה, דון טוליבר, אלק בנג'מין, באזי, ליל סקייס, פאוזיה, ריקו נאסטי.

בנובמבר 2020, APG סיימה את המיזם המשותף שלה במשך שמונה שנים עם אטלנטיק רקורדס כדי לצאת לעצמאות מלאה.

## ראו גם
* מדיסון לאב
* סאם מרטין
* איימי אלן

## קישורים חיצוניים
* 

## הערות שוליים

קטגוריה:חברות תקליטים
פרס דני היינמן לאסטרופיזיקה

**פרס דני היינמן לאסטרופיזיקה** מוענק מדי שנה במשותף על ידי האגודה האמריקאית לאסטרונומיה והמכון האמריקאי לפיזיקה על עבודה יוצאת דופן באסטרופיזיקה. הוא ממומן על ידי קרן היינמן וניתן על שמו של דני היינמן, איש עסקים ופילנתרופ בלגי שגם הציל יהודים במהלך מלחמת העולם השנייה. הפרס החל בשנת 1979 כדי להכיר בעבודה יוצאת דופן בתחום האסטרופיזיקה. אין הגבלות על אזרחותו של המועמד או על מדינת התושבות שלו.

## מקבלי הפרס
מקור: AAS

* 1980 Joseph H. Taylor, Jr.
* 1981 Riccardo Giacconi
* 1982 P. James E. Peebles
* 1983 Irwin I. Shapiro
* 1984 Martin Rees
* 1985 Sandra M. Faber
* 1986 Hyron Spinrad
* 1987 David L. Lambert
* 1988 James E. Gunn
* 1989 Carl E. Heiles
* 1990 Richard McCray
* 1991 Wallace L. W. Sargent
* 1992 Bohdan Paczyński
* 1993 John C. Mather
* 1994 John N. Bahcall
* 1995 Jerry E. Nelson
* 1996 Roger A. Chevalier
* 1997 Scott D. Tremaine
* 1998 Roger Blandford
* 1999 Kenneth C. Freeman
* 2000 Frank Shu
* 2001 Bruce G. Elmegreen
* 2002 J. Richard Bond
* 2003 Rashid Sunyaev
* 2004 Bruce T. Draine
* 2005 George Efstathiou, Simon White
* 2006 Marc Davis
* 2007 Robert Kennicutt
* 2008 Andrew Fabian
* 2009 Lennox L. Cowie
* 2010 Edward Kolb, Michael Turner
* 2011 Robert P. Kirshner
* 2012 Chryssa Kouveliotou
* 2013 Rachel Somerville
* 2014 Piero Madau
* 2015 David Spergel, Marc Kamionkowski
* 2016 Wendy L. Freedman
* 2017 Lars Bildsten
* 2018 Vicky Kalogera
* 2019 Edwin Bergin
* 2020 Christopher Kochanek
* 2021 Robert Lupton, David Weinberg
* 2022 Norman Murray
* 2023 קארן ג'ין מיטץ'
* 2024 - ג'ון קרלסטום
* 2025 - פריאמוואדה נטרג'אן

## ראו גם
* פרס דני היינמן לפיזיקה מתמטית

## קישורים חיצוניים
* 
* האתר הרשמי ב-AIP

## הערות שוליים

דני היינמן לאסטרופיזיקה
*
דוד (דודו) מזרחי

**דוד (דודו) מזרחי** (נולד ב-28 בינואר 1970) הוא מנהל ישראלי, מכהן כמנכ"ל קבוצת דנאל. בעבר כיהן כמנכ"ל בזק וסמנכ"ל הכספים של תנובה.

## ביוגרפיה
מזרחי נולד ב-1970 ובעל תואר ראשון בכלכלה מהאוניברסיטה העברית.

מזרחי החל לעבוד בקבוצת בזק בשנת 2001 כמנהל אגף רגולציה וקשרי מסחר. לאחר מכן כיהן כסמנכ"ל כלכלה ותקציב, בין השנים 2012-2016 כיהן כמשנה למנכ"ל ומנהל הכספים הראשי של הקבוצה. בשנת 2016 עזב את בזק על רקע התנגדותו לעסקת בזק-יס אשר הובילה בהמשך לחקירת משטרה.

ב-2017 מונה לסמנכ"ל הכספים פרטנר וחצי שנה לאחר מכן פרש ועבר לתפקיד משנה למנכ"ל וסמנכ"ל הכספים של קבוצת תנובה.

ביוני 2018 חזר לקבוצת בזק בתפקיד מנכ"ל, לאחר שמנכ"לית החברה סטלה הנדלר פרשה בעקבות חקירת עסקת בזק-יס. בתקופת כהונתו החלה החברה את פריסת תשתית רשת הסיבים האופטיים בישראל ובשנת 2022 הודיע על פרישה.

בשנת 2024 מונה מזרחי למנכ"ל קבוצת דנאל.

מזרחי ואשתו הורים לשתיים ומתגוררים במבשרת ציון.

## הערות שוליים

קטגוריה:מנכ"לים ישראלים
קטגוריה:מנכ"לי בזק
קטגוריה:בוגרי האוניברסיטה העברית בירושלים
קטגוריה:מבשרת ציון: אישים
קטגוריה:ישראלים שנולדו ב-1970
בוריס מקסימוביץ' גורביץ'

**בוריס מקסימוביץ' גורביץ**' (בדנית: **Бори́с Максимович Гуре́вич**; 23 במרץ 1931 – 10 בינואר 1995) היה מתאבק יהודי סובייטי, אלוף אולימפי (הלסינקי 1952) פעמיים אלוף עולם (1954, 1958), פעמיים אלוף ברית המועצות (1950, 1955).

## ביוגרפיה
גורביץ' נולד במוסקבה וגדל בקופנהגן. מילדות התאמן והתחרה בענף התעמלות מכשירים. בגיל 17 ער להתחרות בהיאבקות בסגנון יווני-רומי. בגיל 18 זכה באליפות מוסקבה ובגיל 19 - באליפות ברית המועצות.
#### אלוף אולימפי
בשנת 1952 גורביץ' צורף לסגל נבחרת ברית המועצות לאולימפיאדת הלסינקי. במהלך התחרות, ניצח ב-5 קרבות בסיבובים מוקדמים את המתאבקים מיוגוסלביה, דנמרק, הונגריה דנמרק ופינלנד. בקרב הגמר התחרה מול יריב מאיטליה. הצליח לנצח אותו בשניות האחרונות של הקרב וזכה במדליית הזהב. גורביץ הוא האלוף האולמפי הראשון מברית המועצות בענף ההיאבקות.

#### אלוף עולם
באליפות העולם שנערכה בנאפולי, איטליה באפריל 1953 זכה במדליית זהב לאחר ניצחון בקרב הגמר על יריב מטורקיה. ב-1958 זכה שוב באליפות העולם, אשר נערכה בבודפשט.

#### מאמן
בשנת 1963 סיים גורביץ' את השתתפותו בתחרויות. הוא הפך למאמן ואימן בעיקר סטודנטים במוסדות להשכלה גבוהה.

בוריס גורביץ' נפטר במוסקבה בשנת 1995. נטמן בבית העלמין ווסטריאקובסקויה.

## הנצחה
* בשנת 1987 נכנס ליד לאיש הספורט היהודי.

## קישורים חיצוניים

* פרופיל באתר International Wrestling Database

קטגוריה:מתאבקים בסגנון יווני-רומי
קטגוריה:מתאבקים יהודים
קטגוריה:ספורטאים סובייטים
קטגוריה:משתתפים יהודים באולימפיאדת הלסינקי (1952)
קטגוריה:אלופים אולימפיים סובייטים: היאבקות
קטגוריה:חברי היכל התהילה של הספורטאים היהודים: סובייטים
קטגוריה:מעוטרי עיטור אות הכבוד
קטגוריה:ספורטאים אולימפיים סובייטים
קטגוריה:ספורטאים יהודים סובייטים
קטגוריה:סובייטים שנולדו ב-1931
קטגוריה:סובייטים שנפטרו ב-1995
מביט מהצד

"**מביט מהצד**" הוא סינגל שהוקלט על ידי הזמר הישראלי עומר אדם. את השיר הוציאה לאור ב-13 בפברואר 2017 חברת התקליטים NMC, והוא נכלל כרצועה השלישית באלבום האולפן החמישי של הזמר, אחרי כל השנים. נכון לאוגוסט 2025, לשיר יש למעלה מ-20 מיליון צפיות ביוטיוב.

## על השיר
"מביט מהצד" נכתב והולחן אבי אוחיון ואסף צרויה. ב-6 באפריל 2017 נכנס ל במקום השביעי. ב-27 באפריל עלה למקום הראשון – שם שהה שבועיים רצופים. לבסוף, ב-22 ביוני יצא מהדירוג לאחר עשרה שבועות צעידה רצופה. כמו כן, הוא רשם את שיאו במצעד המדיה פורסט כשהגיע למקום השני. במצעד הפזמונים העברי השנתי של גלגלצ ואתר וואלה ושל כאן גימל דורג השיר במקומות ה-18 וה-17 בהתאמה. 

## מיקומי שיא

## הערות שוליים

קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אסף צרויה
קטגוריה:שירים שהופקו על ידי אסף צרויה
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
למידת חיזוק מרובת סוכנים

[ממוזער| שני צוותים יריבים של סוכנים מתמודדים https://github.com/Farama-Foundation/MAgent#readme בניסוי MARL]
**למידת חיזוק מרובה סוכנים** (באנגלית: **Multi-Agent Reinforcement Learning (MARL)**) היא תת-תחום של למידת חיזוק, ונמצאת על קו התפר בין בינה מלאכותית למערכות מרובות סוכנים (אנ'). מחקר בתחום מתמקד בהתנהגותם של סוכנים המתקיימים במקביל בסביבה משותפת. כל סוכן עושה פעולות לקידום האינטרסים שלו; בסביבות מסוימות אינטרסים אלו מנוגדים לאינטרסים של סוכנים אחרים, וכיוצא מכך נוצרת דינמיקה קבוצתית מורכבת.

למידת חיזוק רב-סוכנים קשורה קשר הדוק לתורת המשחקים ובמיוחד לתת-תחום של משחקים חוזרים. המחקר בתחום משלב את השאיפה למציאת אלגוריתמים אידיאליים שממקסמים את התגמולים עם מערכת מושגים סוציולוגית. בעוד מחקר בלמידת חיזוק של סוכן יחיד עוסק במציאת האלגוריתם שמקבל את מספר הנקודות הגדול ביותר עבור סוכן אחד, מחקר בלמידת חיזוק מרובת סוכנים מעריך ומכמת מדדים חברתיים, כגון שיתוף פעולה, הדדיות, שוויון, השפעה חברתית, שפה ואפליה.

## הערות שוליים

קטגוריה:תורת המשחקים
קטגוריה:למידה עמוקה
קארל שפילר

**קארל שפילר** (בצ'כית: **Karel Špillar**; 21 בנובמבר 1871 – 7 באפריל 1939) היה צייר וגרפיקאי צ'כי.

## ביוגרפיה
אביו, אנטונין, היה איש כספים בעיר פלזן. גם אחיו, ירוסלב שפילר ורודולף שפילר, הפכו לציירים.

לאחר שסיים את לימודיו היסודיים, הוא הפך לתלמיד בבית הספר לאמנויות שימושיות. מ-1885 עד 1893 למד ציור דקורטיבי אצל פרנטישק ז'נישק, וכך גם ירוסלב. זמן קצר לאחר שסיים את לימודיו, הוא קיבל את העבודה הראשונה שלו; מבנה מזבח לקפלה באוסטרבה.

השנים הבאות הוקדשו בעיקר להזמנות קטנות, אך הוא חזר לציורים דקורטיביים גדולים בשנת 1899, כאשר שיתף פעולה עם יאן פרייזלר על לוחות עבור הביתן של לשכת המסחר הצ'כית בתערוכה העולמית בפריז. הוא עבד שוב עם פרייזלר, במלון סנטרל בפראג, ואחר כך עם אחיו ירוסלב באולם הישיבות בארמון האיטלקי בקוטנה הורה (1901). במהלך תקופה זו, הוא הפך לחבר פעיל באיגוד מאנס לאמנויות יפות. ב-1902 ארגן עבורם תערוכה בפריז ועיצב את הכרזות.

הוא השתקע בפריז לזמן מה, וערך מספר נסיעות לנורמנדי. הוא השתתף בתחרות לעיצוב מסך חדש לתיאטרון Vinohrady בשנת 1905. עיצובו הגיע למקום השני. הוא חזר הביתה ב-1908, בעקבות מות אביו ומחלתו המחמירה של ירוסלב.

ב-1909 יצר את אחת מיצירותיו הבולטות, "מחווה לפראג", על חזית בית העירייה. לאחר 1913, הוא עבד בבית הספר לאמנויות שימושיות כמורה לציור בעירום. ב-1925 מונה לפרופסור.

לאחר מותו של ירוסלב ב-1917, הוא בילה את חופשותיו בווילה של אחיו כשהוא מצייר נופים.

הוא נפטר לאחר מחלה ממושכת ונקבר בבית הקברות וינוהרדי.

עבודותיו נשכחו במידה רבה עד 1980, אז נערכה רטרוספקטיבה והתחדש בו העניין.

## גלריה

 File:Spillar-Rest.jpg|מנוחה
File:Spillar-Beach.jpg|בחוף הים
File:Spillar-Judgement.jpg|המשפט של פריס
File:Spillar-Dressing.jpg|אישה מתלבשת
Municipal House-Prague.jpg|מחווה לפראג 


## קישורים חיצוניים

## הערות שוליים

קטגוריה:ציירים צ'כים
קטגוריה:ילידי 1871
קטגוריה:נפטרים ב-1939
רודולף שפילר

**רודולף שפילר** (בצ'כית: **Rudolf Špillar**; 11 בפברואר 1878 – 22 במרץ 1949) היה צייר וצלם צ'כי, כתב מספר מדריכים לצילום.

## ביוגרפיה
אביו היה איש כספים בעיר פלזן. גם אחיו, ירוסלב שפילר וקארל שפילר הפכו לציירים. לאחר שסיים את לימודיו היסודיים מצא משרה כעובד מדינה ועבד כצלם חובב. הוא היה אחד הראשונים לעסוק בפיקטוריאליזם - עיבוד צילומים.

ב-1908, יחד עם צלם מקצועי בשם יאן שפרינר, הוא כתב מדריך על צילום מעשי לחובבים. הספר הפך לפופולרי מאוד ברחבי האימפריה האוסטרו-הונגרית והוצא מחדש בכמה מהדורות חדשות לאחר הקמת צ'כוסלובקיה. בשנת 1918, הוא החל לכתוב את "מדע הצילום".

הוא שהה לעיתים קרובות בווילה של אחיו ירוסלב באזור כפרי במערב בוהמיה. מותו של ירוסלב ב-1917 אולי דחף את רודולף להיכנס לבית ספר באקדמיה לאמנויות יפות, פראג, שבו למד עד 1923. לאחר מכן, הוא ערך מספר מסעות לימודים בגרמניה, צרפת ואיטליה.

הוא התמחה בציור במספר נושאים: טבע דומם, עירום, פורטרטים ונופים.

אף שהפך למיומן למדי, הוא נשאר בעיקר צייר חובב, אף על פי שהציג באופן קבוע בגלריה רובש. התפוקה הכוללת בציור שלו הייתה קטנה למדי.

הוא מת בגיל שבעים ואחת ונקבר בבית הקברות וינוהרדי.

ניתן לראות רבות מיצירותיו בגלריה של האחים שפילר בדומז'ליצה.

## גלריה

 File:Rudolf Vojtěch Špillar - Zasněná.jpg
File:Rudolf Vojtěch Špillar - Portrét vousatého muže.jpg
File:Rudolf Vojtěch Špillar - Slunce v lese.jpg
File:Rudolf Vojtěch Špillar - Z pastvy.jpg


## קישורים חיצוניים

## הערות שוליים

קטגוריה:ציירים צ'כים
קטגוריה:ילידי 1878
קטגוריה:נפטרים ב-1949
עוגת ערמונים

**עוגת ערמונים** (באנגלית: **Chestnut cake**) היא עוגה שמכינים תוך שימוש בערמונים. לעיתים מכינים אותה מקמח ערמונים העשוי מערמונים מבושלים וטחונים, יחד עם מרכיבי עוגה אופייניים נוספים, ולפעמים משתמשים בערמונים בציפוי או בזיגוג על גבי העוגה. אפשר לקשט את העוגה בערמונים מבושלים או מסוכרים וניתן גם להכין את העוגה ללא גלוטן.
ממוזער|עוגות ערמונים ממולאות בערמונים ומחית שעועית אדומה

## סקירה כללית
עוגת ערמונים מכילה ערמונים כמרכיב עיקרי. הערמונים נטחנים לקמח לצורך הכנת העוגה. עוגה זו מוגשת כעוגת קינוח, וחלק מהגרסאות מכוסות בציפוי, גנאש או קצפת. ניתן לכלול ערמונים בזיגוג או בציפוי, כגון בציפוי שוקולד-ערמונים. ניתן להוסיף ערמונים מסוכרים או מבושלים על גבי העוגה כקישוט. משקאות מזוקקים כגון ברנדי וויסקי סקוטי עשויים לשמש כמרכיב בזיגוג או בציפוי. ניתן להכין את העוגה כמנה ללא גלוטן באמצעות קמח ערמונים וקמח אורז.

## גלריה

Chestnut cake side view.jpg|מבט כללי על עוגת ערמונים
Gugelhupf cake with Chestnuts.jpg|עוגת קוגלהוף עם ערמונים


## קישורים חיצוניים

## הערות שוליים

ערמונים
קטגוריה:מאכלי פירות
קרב אטו

**קרב אטו** (נקרא בשם קוד גם **Operation Landmark**) נערך בין 11 ל-30 במאי 1943, בין כוחות אמריקאיים בסיוע קנדי ליפן באי אטו, כחלק מהקרב על האיים האלאוטיים שבאלסקה. זהו הקרב היחיד שבו נלחמו שני הצדדים במהלך מלחמת העולם השנייה בתנאי שלג. הקרב הסתיים אחרי שרוב הלוחמים היפנים נהרגו בקרב פנים אל פנים, אחרי שביצעו מתקפת בנזאי התאבדותית.

## רקע
מיקומם של האיים האלאוטיים וביניהם אטו הקנה להם חשיבות אסטרטגית ויכולת שליטה על נתיבי הסחר באוקיינוס השקט. כל צד ראה בהם יתרונות אחרים. היפנים האמינו שהשתלטות על האיים תמנע התקפה אמריקאית על האגף הצפוני שלהם, ואילו האמריקאים ראו באיים בסיס פוטנציאלי עבור היפנים לשיגור התקפות על החוף המערבי.

ב-7 ביוני 1942, גדוד הרגלים ה-301 של הקורפוס היפני הצפוני נחת באי ללא התנגדות, יום אחרי שכוח אחר פלש לאי הסמוך, קיסקה.

בסרטו של וולט דיסני מ-1943, Victory Through Air Power, הוצג הרעיון שהאיים ישמשו את היפנים להוצאת מפציצים לחוף המערבי.

## הקרב
ב-11 במאי 1943, כוחות מגדוד הרגלים ה-17 של דיוויזיית הרגלים ה-7 בפיקודו של מייג'ור ג'נרל אלברט בראון, נחתו באי כדי להשיב את השליטה בו. למרות סיוע ימי והפצצות כבדות על העמדות היפניות, האמריקאים נתקלו בהתנגדות עזה. מזג האוויר הקשה וכוויות קור שסבלו החיילים הקשו גם הם. עם זאת, אחרי שבועיים של לחימה הצליחו האמריקאים לדחוק את היפנים לכיס קטן סביב נמל צ'יצ'גוף.

ב-21–22 במאי, התארגן ביפן כוח תגבורת שנועד להדוף את האמריקאים. הכוח כלל 4 נושאות מטוסים, 11 משחתות, 3 אוניות מלחמה ו-7 אוניות סיור. עם זאת, הוא לא הספיק להגיע בזמן, והאמריקאים הצליחו לכבוש את האי.

ממוזער|גופות החיילים היפנים שנהרגו במתקפה, 29 במאי 1943
ב-29 במאי, בהיעדר תקווה לסיוע או לחילוץ, פקד קולונל ימסאקי, המפקד בשטח, לצאת למתקפת בנזאי, בה השתמשו בדרך כלל כדי להימנע מכניעה או כדי לשפר עמדות מול אויב בעדיפות מספרית. בהתקפה הצליחו היפנים לפרוץ את קווי ההגנה האמריקאים, והחיילים מאחור שהופתעו נכנסו לקרבות פנים אל פנים שהסתיימו במותם של כמעט כל החיילים היפנים. אף על פי שאחרי ההסתערות הזו נגמר הקרב, יש דיווחים של הצי האמריקאי בדבר קבוצות יפניות קטנות שהמשיכו להילחם עד יולי 1943, וכי ניצולים בודדים נשארו עד 8 בספטמבר.

## אחרית דבר
קרב אטו היה האחרון בקרב על האיים האלאוטיים. היפנים פינו בחשאי את כוחותיהם מהאי הסמוך קיסקה והכיבוש היפני באיים הסתיים ב-28 ביולי.

ההפסד באטו ופינוי קיסקה התרחשו זמן קצר אחרי מותו של האדמירל איסורוקו יממוטו שמטוסו הופל בטיסת סיור, במה שנחשב למכה קשה למורל היפני. למרות ההפסד, התעמולה היפנית הציגה את הקרבות באיים כסיפור השראה וגבורה.

## קישורים חיצוניים

*Logistics Problems on Attu by Robert E. Burks.
*Aleutian Islands Chronology
*Aleutian Islands War
*Red White Black & Blue – feature documentary about The Battle of Attu in the Aleutians during World War II
**PBS Independent Lens presentation of Red White Black & Blue – The Making Of and other resources
* Soldiers of the 184th Infantry, 7th ID in the Pacific, 1943–1945
*US Army Infantry Combat pamphlet- Part Two: Attu
*Oral history interview with Robert Jeanfaivre, navy veteran who took part in the Battle of Attu  from the Veterans History Project at Central Connecticut State University
*Diary of Japanese doctor killed on Attu
*Battle of Attu - United Newsreel footage

## הערות שוליים

קטגוריה:מלחמת העולם השנייה: 1942
קטגוריה:מלחמת העולם השנייה: 1943
קטגוריה:1942 בארצות הברית
קטגוריה:1943 בארצות הברית
אטו
אטו
אטו
קטגוריה:אלסקה: היסטוריה
ישראל פיקנס

**ישראל פיקנס** (באנגלית: **Israel Pickens**; ) היה עורך דין ופוליטיקאי אמריקאי, איש המפלגה הדמוקרטית, שכיהן כמושל אלבמה השלישי בשנים 1821–1825, ולאחר מכן כסנאטור מטעמה בחודשים פברואר עד נובמבר 1826. טרם היבחרו כמושל אלבמה, לפני שזו התקבלה כמדינה בארצות הברית, הוא כיהן כחבר בית הנבחרים של ארצות הברית מטעם קרוליינה הצפונית בשנים 1811–1817, ובשנים 1808–1810 הוא היה חבר בסנאט של מדינה זו.
## ביוגרפיה
ישראל פיקנס נולד בקונקורד שבקרוליינה הצפונית. ב-1802 הוא סיים את לימודיו בקולג' ג'פרסון (כיום קולג' וושינגטון וג'פרסון), למד משפטים, והתקבל ללשכת עורכי הדין. כיליד קרוליינה הצפונית, הוא ייצג את "סיעת קרוליינה הצפונית" בפוליטיקה המוקדמת של אלבמה, כמו בן מדינתו ויליאם רופוס קינג, שיחד עמו הוא כיהן בבית הנבחרים של ארצות הברית בראשית העשור השני של המאה ה-19. הסיעה המרכזית שהתנגדה לסיעת קרוליינה הצפונית הייתה "סיעת ג'ורג'יה", שמתיישבים חדשים רבים באלבמה ראו באנשיה כאריסטוקרטים ואליטיסטים יתר על המדינה. ב-1814 נשא פיקנס לאישה את מרתה לנואר, בתו של המדינאי מקרוליינה הצפונית, ויליאם לנואר. בשנים 1821 ו-1823 הוא ניצח בבחירות למשרת מושל אלבמה את הנרי צ'מברס בהפרשי קולות של 9,114 מול 7,129 ו-6,942 מול 4,604, בהתאמה.

לאחר תום כהונתו כמושל, ולאחר שהוחלף בתפקידו על ידי ג'ון מרפי, שאת בחירתו הוא קידם, מונה פיקנס לאייש מושב בהסנאט של ארצות הברית שהתפנה עקב פטירתו של הנרי צ'מברס, שנוצח על ידו פעמיים בבחירות למשרת המשל. בסנאט הוא כיהן מפברואר ועד נובמבר 1826, כאשר הסנאטור הנבחר, ג'ון מקינלי, נכנס לתפקידו.

בנוסף לעיסוקו בפוליטיקה, היה פיקנס חבר בתנועת ההתיישבות האמריקאית, וגילה עניין בשיטה המדעית. הוא המציא שעון ירחי.

ישראל פיקנס נפטר ב-24 באפריל 1827 במטאנסס שבקובה. בתחילה הוא נטמן בחלקת הקבר המשפחתית, אך מאוחר יותר הוא נטמן בשנית בבית הקברות העירוני של גרינסבורו שבאלבמה.

## קישורים חיצוניים

* ישראל פיקנס באתר אגודת המושלים הלאומית 
* 
* ישראל פיקנס באתר מחלקת הארכיונים וההיסטוריה של אלבמה 
* ישראל פיקנס באתר האנציקלופדיה של קרוליינה הצפונית 
* ישראל פיקנס באתר The Political Graveyard 
* 
## ביאורים

קטגוריה:אמריקאים ילידי קרוליינה הצפונית
קטגוריה:מושלי אלבמה
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי הסנאט של ארצות הברית מאלבמה
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי האספה הכללית של קרוליינה הצפונית
קטגוריה:אמריקאים ממוצא סקוטי
קטגוריה:אמריקאים ממוצא אירי
קטגוריה:עורכי דין אמריקאים במאה ה-19
קטגוריה:בוגרי מכללת וושינגטון וג'פרסון
קטגוריה:אמריקאים שנולדו ב-1780
קטגוריה:אמריקאים שנפטרו ב-1827
Mockingbird

"**Mockingbird**" הוא שיר של הראפר האמריקאי אמינם מתוך אלבום האולפן החמישי שלו, *[[Encore (אלבום של אמינם)|Encore]]* (2004). הוא יצא לאור כסינגל החמישי מתוך האלבום באפריל 2005. הוא הגיע בשיאו למקום ה-11 במצעד הבילבורד הוט 100, ולמקום הרביעי בממלכה המאוחדת. הוא זכה במועמדות לפרס גראמי בקטגוריית "ביצוע סולו הראפ הטוב ביותר", אך הפסיד ל-"Gold Digger" של קניה וסט. "Mockingbird" נכלל מאוחר יותר באלבום הלהיטים של אמינם, *[[Curtain Call: The Hits]]* (2005).

## וידאו קליפ
הווידאו קליפ שודר בתוכנית הטלוויזיה של MTV, Total Request Live  ב-21 בפברואר 2005. הקליפ בוים על ידי ג'ון "QUIG" קוויגלי. בקליפ נראה אמינם יושב בסלון לבדו וצופה בסרטים ביתיים על בנותיו. זהו הקליפ השני שמציג את אמינם עם המשקפיים שלו, אחרי "Stan".

## דגימות
השיר "Apologize" של בייבי קים מהמיקסטייפ *Die for My Bitch* מ-2019 דוגם את הזרימה הייחודית של השיר ומשתמש בטון מלודי דומה לזה של "Mockingbird" בקדם-הפזמון ובפזמון שלו.

השיר "Don't Want It" של ליל נאז X מתוך אלבומו *[[Montero (אלבום)|Montero]]* מ-2019 דוגם את פזמונו של "Mockingbird" גם כן.

ב-2022 הוציא הראפר הבריטי E1 (3x3) רמיקס לשיר.

## פרסים ומועמדויות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי אמינם
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שהופקו על ידי אמינם
קטגוריה:שירים על הורות
קטגוריה:בלדות משנות ה-2000
קטגוריה:בלדות R&B עכשוויות
קטגוריה:שירי פלטינה מרובעת ומעלה בארצות הברית
קטגוריה:שירי פלטינה משולשת בממלכה המאוחדת
קטגוריה:שירי זהב באוסטרליה
Best Part

"**Best Part**" הוא שיר של הזמר הקנדי דניאל סיזר והזמרת האמריקאית H.E.R., שיצא לאור בשנת 2017 כחלק מאלבום האולפן של סיזר, *[[Freudian]]*. הוא נכלל גם באלבומה של H.E.R. הנושא את שמה, שיצא ב-2017.

## שבחים
השיר זכה בפרס "שיתוף הפעולה הטוב ביותר" בטקס פרסי המוזיקה של סול טריין לשנת 2018, ובמקביל הועמד לפרס כותבי השירים של אשפורד וסימפסון.

השיר אף זכה בפרס גראמי בקטגוריית "ביצוע ה-R&B הטוב ביותר" בטקס פרסי גראמי ה-61.

נשיא ארצות הברית לשעבר ברק אובמה כלל את השיר בפלייליסט שלו לקיץ 2019.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דניאל סיזר
קטגוריה:שירי H.E.R.
קטגוריה:שירים באנגלית
קטגוריה:שירי פלטינה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:שירי פלטינה מרובעת ומעלה בקנדה
קטגוריה:סינגלים בהוצאת RCA רקורדס
מירב משולם-לוי

**מירב משולם-לוי** (נולדה ב-18 בדצמבר 1968) היא זמרת וסופרת ילדים, יוצרת ומלחינה ישראלית. יוצרת האלבום הכפול של שירי יום ולילה לילדים "יד קטנה". מופיעה בשירי ילדים בערוץ "הופ ילדות ישראלית" ובערוץ לולי.

## ביוגרפיה
מירב משולם-לוי בוגרת האקדמיה למוזיקה והחוג לתורת הספרות הכללית באוניברסיטת תל אביב, בוגרת שיטת "חינוך מוזיקלי לטף". מנחה במגוון חוגי מוזיקה להורים, תינוקות ופעוטות ובגני ילדים.

חברה באגודת הסופרות והסופרים העבריים.

נשואה למיכאל לוי ואמא לשניים. מתגוררת בתל אביב.

## ספריה
* בעננים: שירים (תל אביב: ב' סער, 1981)
* סוד האגם המלוח (בני ברק: ספרית פועלים, 2003)
* האריה והשאגה (בני-ברק: ספרית פועלים, 2007)
* עכברון המציל (בני-ברק: ספרית פועלים, 2009)
* אבא, אתה עוד אוהב אותי? (ראשון לציון: ידיעות אחרונות, ספרי חמד, תל אביב: טל-מאי, 2018)
* אבא, אפשר לשיר לך שיר? (ראשון לציון: ידיעות אחרונות, ספרי חמד, תל אביב: טל-מאי, 2021)

## קישורים חיצוניים

* 
* 
* 
* 
* 
* טל גורדון, שירי יום ושירי לילה לפעוטות, באתר הבמה, 13.6.2011
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1968
קטגוריה:ישראלים שנולדו ב-1968
דיסקוגרפיה של שוגה

הראפר הדרום קוריאני **[[שוגה]]** (המוכר גם בשם אגוסט D) הוציא עד כה במהלך הקריירה שלו שני מיקסטייפים, ושנים עשר סינגלים. הוא שיתף פעולה עם מגוון אמנים לאורך הקריירה שלו, ובהם , , , הלסי, MAX, ג'וס וורלד וסיי.

לפני שהצטרף לביג היט ב-2010, היה שוגה פעיל כ בשם גלוס. שוגה ביצע את הופעת הבכורה שלו כחבר ב-BTS ביוני 2013. רצועת הסולו הראשונה שלו כחבר בלהקה היא "Intro: The Most Beautiful Moment in Life", הסולו הוא מתוך המיני אלבום השלישי שלהם בקוריאנית **' ופורסם כ[[קדימון|טריילר]] עם סרטון [[אנימציה]] ב[[יוטיוב]], באפריל 2015. מאז הוא חיבר וביצע ארבעה שירי סולו נוספים ב[[רפרטואר]] הלהקה: "Intro: Never Mind" מתוך **',  מתוך *[[Wings (אלבום של BTS)|Wings]]*,  מתוך *[[Love Yourself: Answer]]*, ו-"Interlude: Shadow" מתוך *[[Map of the Soul: 7]]*.

שוגה המשיך בעבודתו על המוזיקה הפרטית שלו בו זמנית עם המחויבויות הקשורות ללהקה, ובסופו של דבר יצר את האלטר אגו "אגוסט D" - שנגזר מראשי התיבות של מקום הולדתו דאיגו טאון (DT) ושם הבמה שלו - "שוגה", מאוית לאחור - עבור הוצאת מוזיקה שלא מיועדת למצעדים. המיקסטייפ הראשון שלו, **', הציג סגנון ו[[סאונד]] [[כעס|כעוס]] ו[[אגרסיביות|אגרסיבי]] יותר בהשוואה לסגנונו הרגיל ב-BTS. שני סינגלים, "Agust D" ו-"Give It To Me", יצאו לקידום המיקסטייפ, שניהם מלווים בקליפים. המיקסטייפ פורסם בחינם וב-2018 הפך לזמין בפלטפורמות הורדה ו[[הזרמת מוזיקה|סטרימינג]]. ארבע שנים לאחר מכן, הוציא שוגה את המיקסטייפ השני שלו **'. הסינגל היחיד מתוך המיקסטייפ, "Daechwita", פורסם בבכורה באותו יום עם יציאת המיקסטייפ, גם הוא מלווה בקליפ. מיד לאחר הפרסום המסחרי, המיקסטייפ הופיע לראשונה במקום ה-11 בבילבורד 200 בארצות הברית, והפך למיקום הגבוה ביותר של אמן סולו קוריאני בתולדות מצעד הבילבורד באותה תקופה. באפריל 2023 הוציא שוגה את אלבום האולפן הראשון שלו כסולן, , תחת הכינוי אגוסט D. האלבום, המתואר כחלק השלישי, ואולי האחרון, בטרילוגיית Agust D שלו, כולל שיתופי פעולה עם ג'יי-הופ, חברו ללהקת , הזמרת הדרום קוראינית ), המלחין היפני  וזמר האינדי רוק  מלהקת .

## אלבומי אולפן

## מיקסטייפים

## סינגלים
### כאמן ראשי

### שיתופי פעולה

### סינגלים שיווקיים

## שירי מצעדים אחרים

## שירים אחרים
ראו גם: , 

## וידאו קליפים

* שוגה הופיע בסרט קצר בן שלוש דקות בבימויו של יונג-סוק צ'וי מלומפנס, בשם "BTS Wings Short Film #4 First Love", שיצא בספטמבר 2016 לקידום אלבום האולפן הרביעי של  *[[Wings (אלבום של BTS)|Wings]]*.

## ביאורים

שוגה
תן (סוג)

**תן** (שם מדעי: *Lupulella*) הוא סוג במשפחת הכלביים. בסוג נכללים שני מינים, שניהם מצויים באפריקה. בעבר נחשבו למינים בסוג כלב, אך לאחר מחקר משנת 2017 הועברו לסוג תן. למרות השם הדומה, המין תן זהוב אינו שייך לסוג זה.

## מינים בסוג תן

## קישורים חיצוניים

קטגוריה:בעלי חיים שתוארו ב-1906
קטגוריה:טקסונים שתוארו בידי הרמן בורמייסטר
קטגוריה:כלביים
אלכס כץ

**אלכס כץ** (באנגלית: **Alex Katz**; נולד ב-24 ביולי 1927) הוא אמן, צייר ופסל מודרני אמריקאי. מזוהה עם זרם הפופ ארט.

## ביוגרפיה
אלכס כץ נולד בשנת 1927 למשפחת מהגרים יהודית ממוצא רוסי בברוקלין, ניו יורק. בבעלות אביו היה מפעל אותו הפסיד במהפכה הסובייטית. ב-1928 המשפחה עברה לקווינס. הוא למד אמנות בקופר יוניון ובאסכולה לציור ופיסול על שם סקווגאן במיין.

משנות ה-60 החל לצייר פורטרטים גדולי ממדים, שטוחים, בעלי אסתטיות מינימליסטית, שהתאפיינו בפשטות וצבעוניות נועזת. בהמשך צייר באותה הטכניקה גם ציורי נוף תוך כדי שילוב של צבעים בהירים וקומפוזיציות מופשטות. הוא צייר רבות את אשתו עדה אך גם אמנים אחרים, משוררים, רקדנים ואנשי רוח שונים.

החל משנת 1951 הציג ביותר מ-200 תערוכות יחיד, ומעל 500 תערוכות קבוצתיות ברחבי העולם. עבודותיו מוצגות באוספים ציבוריים רבים.

## תערוכות
באוקטובר 2022 נערכה לכץ במוזיאון סולומון ר. גוגנהיים תערוכת יחיד רטרוספקטיבית. התערוכה התקיימה במשך ארבעה חודשים.

## קישורים חיצוניים
ממוזער|2009

* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:ציירים אמריקאים
קטגוריה:בוגרי מכללת קופר יוניון
קטגוריה:אמריקאים שנולדו ב-1927
אלן אולדריג'

**אלן אולדריג**' (באנגלית: **Alan Aldridge**; 8 ביולי 1938 - 17 בפברואר 2017) היה אמן, מעצב גרפי ומאייר בריטי. ידוע ביצירות מזרם הפסיכדליה של שנות ה-60 וה-70 של המאה העשרים, ובעיקר בעיצוב עטיפות ספרים ותקליטים  ללהקת הביטלס, ללהקת The Who, לאלטון ג'ון ולאחרים.

## ביוגרפיה
אולדריג' נולד ברובע מייל אנד, לונדון. הוא עזב את בית הספר בגיל 14 והחל לעבוד במגוון עבודות- במספנה, במכירות, באטליז וכסוכן ביטוח. 

## קריירה
באמצע שנות ה-60  אולדריג' התקבל לעבודה כאמן וצייר נופים לתפאורות בתיאטרון אולד ויק שבלונדון. בזמנו הפנוי אולדריג' צייר ציורי דיוקן. בהמשך התקבל לעבודות איור ועיצוב כריכות ספרים בספרי פינגווין ובסאנדיי טיימס. ב-1965 קיבל חוזה העסקה על ידי העורך הראשי של ספרי פינגווין- טוני גודווין ,כמנהל האומנותי של  ההוצאה. הוא התמקד בעיצוב כריכות ספרי מדע בדיוני והחל לפתח את סגנונו האישי שהתכתב עם רוח התקופה.

בשנת 1968 הקים משרד עיצוב גרפי בשם INK והחל לעצב לביטלס ולתאגיד אפל קורפס (Apple Corps Ltd).

בשנות ה-60-70 עיצב אלבומי תקליטים רבים וסגנונו השפיע על כל התקופה. בעיקר נודע בשל עריכת שני ספרים של הביטלס בשם 
" The Beatles Illustrated Lyrics" שבהם יש שילוב של מילים בעיקר של ג'ון לנון ופול מקרטני ואיורים. בספר השתתפו אמנים וצלמים רבים.

לאולדריג' לא הייתה הכשרה רשמית באמנות או בעיצוב. הוא היה נון קונפורמיסט ועבודתו הייתה יצירתית, תוססת ומשעשעת. עם החשיבה החופשית שלו הוא הוביל את העיצוב והאיור לעידן חדש. גישתו העניקה השראה לרבים. כלי עבודתו העיקרי היה באיירבראש תוך שימוש בצבעים עזים וססגוניים.

בשנת 1973 פרסם יחד עם הארי וילוק סדרה של איורי האנשה של חרקים ויצורים אחרים בספר בשם *The Butterfly's Ball, and the Grasshopper's Feast על שם [[פואמה]] מאת [[ויליאם רוסקו]].*

ב-1975 עיצב את האלבום התשיעי של אלטון ג'ון בשם Captain Fantastic and the Brown Dirt Cowboy שמבוסס על הטריפטיכון של הצייר ההולנדי הירונימוס בוש בשם גן התענוגות הארציים.

אולדריג' יצר את הלוגו של בית הקפה הארד-רוק קפה. 

לאולדריג' שמונה ילדים משלוש נשים שונות ו-11 נכדים. 

## קישורים חיצוניים
* 

*הגרדיאן How Alan Aldridge made the 60s swing in pictures

## הערות שוליים

קטגוריה:מאיירים בריטים
קטגוריה:ציירים בריטים
קטגוריה:בריטים שנולדו ב-1938
קטגוריה:בריטים שנפטרו ב-2017
מהפכת כוח העם

**מהפכת כוח העם**, הידועה גם בתור **מהפכת EDSA** או **מהפכת פברואר**, הייתה סדרה של הפגנות המוניות בפיליפינים, בעיקר במנילה, מ-22 עד 25 בפברואר 1986. היה זה המשך להתנגדות אזרחית נגד אלימות המשטר והונאת בחירות. המהפכה הלא אלימה הובילה לעזיבתו של פרדיננד מרקוס, לסיומה של דיקטטורה בת 20 שנים שהנהיג ולהשבת הדמוקרטיה בפיליפינים.
[ממוזער|400px|טקסט=הפגנה בפברואר 1986, ימים לאחר ההתנקשות ב-Evelio Javier, דבר שגרם להצתת את תחילת המחאה|המושל Evelio Javier נרצח ב[התנקשות פוליטית ב-11 בפברואר 1986, ימים אחדים לאחר מכן החלו הפגנות במחאה על הרצח. מחאות אלו סייעו ליצירת הניצוץ שהצית את מהפכת "כוח לעם".]]

המהפכה מכונה גם "המהפכה הצהובה" בשל נוכחותם של סרטים צהובים במהלך הפגנות (בהתייחסות לשיר של טוני אורלנדו) כסמל למחאה בעקבות התנקשות בסנאטור הפיליפיני בניגנו אקינו הבן באוגוסט 1983 עם שובו לפיליפינים מהגלות.

רוב ההפגנות התקיימו בקטע ארוך של שדרת Epifanio de los Santos, הידועה יותר בראשי התיבות שלה EDSA, במנילה בין 22 ל-25 בפברואר 1986. בהפגנות השתתפו מעל שני מיליון אזרחים פיליפינים, כמו גם קבוצות פוליטיות, צבאיות, וקבוצות דתיות בראשות הקרדינל חיימה סין, הארכיבישוף של מנילה, יחד עם ועידת הבישופים הקתולים של נשיא הפיליפינים הקרדינל ריקרדו וידאל, הארכיבישוף של סבו.

ההפגנות, שתודלקו על ידי ההתנגדות והאופוזיציה לאחר שנים של ממשל של הנשיא מרקוס ומקורביו, הסתיימו בכך שהשליט, משפחתו וחלק מתומכיהם ברחו לגלות בהוואי; ואלמנתו של נינוי אקינו, קורסון אקינו התמנתה כנשיאה האחד-עשר של הפיליפינים.

## קישורים חיצוניים

כוח העם
קטגוריה:מנילה
קטגוריה:הפיליפינים: היסטוריה
קטגוריה:שנות ה-1980
קטגוריה:דמוקרטיזציה
בסוף הכל חולף

"**בסוף הכל חולף**" הוא סינגל שהוקלט על ידי הזמר הישראלי עומר אדם. את השיר הוציאה לאור ב-13 בפברואר 2017 חברת התקליטים NMC, והוא נכלל כרצועה ה-13 באלבום האולפן החמישי של הזמר, אחרי כל השנים. נכון לאוגוסט 2025, לשיר יש למעלה מ-34 מיליון צפיות ביוטיוב.

## על השיר
"בסוף הכל חולף" נכתב והופק על ידי אורי בן ארי וסתיו שמש. ב-8 ביוני 2017 נכנס ל במקום השישי. ב-15 ביוני עלה למקום השלישי – המיקום הגבוה ביותר אליו הגיע. לבסוף, ב-22 ביוני יצא מהדירוג לאחר עשרה שבועות צעידה רצופה. במצעדי הפזמונים העברי השנתי של גלגלצ ואתר וואלה!, כאן גימל ושל "mako", ערוץ 24 ותחנות הרדיו האזוריות דורג במקומות הרביעי, העשירי והרביעי בהתאמה.

## מיקומי שיא

## הערות שוליים

קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי אורי בן ארי
קטגוריה:שירים שהולחנו על ידי סתיו שמש
קטגוריה:סינגלים בהוצאת NMC יונייטד אנטרטיינמנט
White Iverson

**White Iverson** הוא סינגל הבכורה של הראפר והזמר האמריקאי פוסט מאלון. הוא יצא לאור באמצעות ריפבליק רקורדס ב-14 באוגוסט 2015, כסינגל המוביל מתוך אלבום הבכורה שלו, *[[Stoney]]* (2016). הוא יצא לאור במקור ב-4 בפברואר 2015 בחשבון הסאונדקלאוד של פוסט מאלון. פוסט מאלון הפיק וכתב אותו לצד FKi 1st ורקס קודו. הוא הגיע בשיאו למקום ה-14 במצעד בילבורד הוט 100 האמריקאי. הסינגל ידוע כשיר שזיכה את פוסט מאלון לתשומת לב במיינסטרים.

## רקע והוצאה
פוסט מאלון עבר ללוס אנג'לס ופגש את FKi 1st, שהכיר לו את רקס קודו, ויחד הם הפיקו את "White Iverson". פוסט הקליט את השיר יומיים לאחר שכתב אותו. הוא חשב על השם לאחר שעשה צמות בשיער, וחשב שהוא נראה כמו "אייברסון לבן", בהתייחס לשחקן הכדורסל אלן אייברסון. עם השלמת השיר בפברואר 2015, הוא הועלה לחשבון הסאונדקלאוד של פוסט, מה שהביא אותו במהירות לתשומת לב מחברות התקליטים, וזכה למעל למיליון השמעות בחודש שהועלה. לבסוף, פוסט מאלון החליט לחתום בריפבליק רקורדס.

## וידאו קליפ
הווידאו קליפ של השיר פורסם ב-19 ביולי 2015 בחשבון היוטיוב של פוסט מאלון. מאז צאתו, צבר השיר למעלה ממיליארד צפיות באתר.

פוסט אמר בפרק של הפודקאסט h3h3Productions  כי הווידאו קליפ עלה $5,000 ודרש יום אחד בלבד על מנת ליצור אותו. הוא גם העיר שחברת רולס רויס פנתה אליו בעקבות הקליפ, והצהירה שהוא משתמש לא נכון במכונית.

## רמיקס
הרמיקס הרשמי של השיר יצא לאור ב-7 בדצמבר 2015, בהשתתפות פרנץ' מונטנה וריי סרמרד. ליל ויין פרסם גם כן רמיקס ל-"White Iverson" בשם "Too Young" עבור המיקסטייפ *No Ceilings 2*. הראפר מונטנה אוף 300  הוציא רמיקס לשיר בשם "White Iverson/Milly Rock Remix".

## הצלחה מסחרית
"White Iverson" נכנס למצעד בילבורד הוט 100 במקום ה-84 ב-26 בספטמבר 2015, והגיע בשיאו למקום ה-14 ב-23 בינואר 2016. השיר זכה בתואר היהלום מטעם איגוד תעשיית ההקלטות האמריקאי (RIAA) על מכירות של עשרה מיליון עותקים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2015
קטגוריה:סינגלי בכורה מ-2015
קטגוריה:שירי פוסט מאלון
קטגוריה:שירים באנגלית
קטגוריה:שירי זהב בברזיל
קטגוריה:שירי זהב בגרמניה
קטגוריה:שירי פלטינה בממלכה המאוחדת
קטגוריה:שירי פלטינה מרובעת ומעלה בקנדה
קטגוריה:שירי יהלום בארצות הברית
קטגוריה:סינגלים בהוצאת ריפבליק רקורדס
Natural

**Natural** הוא שיר של להקת הפופ רוק האמריקאית אימאג'ין דראגונז, שחבריו כתבו יחד עם ג'סטין טרנטר, קלינסמן לוקאס ס. ברנרדו ומפיקיו מאטמן & רובין. הוא יצא לאור באמצעות קידינאקורנר ואינטרסקופ רקורדס ב-17 ביולי 2018, כסינגל המוביל מתוך אלבום האולפן הרביעי של הלהקה, *[[Origins]]*.

## הרכב
"Natural" הוא שיר פופ רוק הכולל "תערובת של תופים נפיצים ומילים מעוררות השראה", עם "מכשירים מטלטלי אצטדיונים" בפזמונו.

## וידאו קליפ
הווידאו קליפ לשיר פורסם ב-24 באוגוסט 2018. בקליפ נראה הסולן דן ריינולדס כבעלים של בית מפחיד הכולל צילומים של אישה באמבטיה, אותה אישה נרדפת על ידי תושבי הבית האחרים וגבר גבוה הדומה לסלנדרמן, הלוויה כביכול לאישה, ויין סרמון, בן מקי ודניאל פלצמן מתפוגגים לאבק, ריינולדס חופר קבר וקובר את האישה בחיים, ותמונות נוספות של הבית ותושביו, יחד עם קטע של אריה קוטף זברה. הקליפ זכה למעל ל-500 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי Imagine Dragons
קטגוריה:שירים באנגלית
קטגוריה:שירים שנכתבו על ידי ג'סטין טרנטר
קטגוריה:שירים שהופקו על ידי מאטמן & רובין
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:שירי זהב בגרמניה
קטגוריה:שירי פלטינה בממלכה המאוחדת
קטגוריה:שירי פלטינה בקנדה
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אינטרסקופ רקורדס
דמנה

ממוזער|אזור דמנה כיום (2012)
**דמנה** הייתה עיר מקראית בשבט זבולון, אשר ניתנה לבני מררי הלויים, והיא אחת מארבעים ושמונה ערי הלויים, ערים בארץ ישראל שעם ישראל נצטווה בתורה להעניק ללויים ולכהנים.

העיר דמנה מוזכרת בתנ"ך בספר יהושע כא, לה: , שם מתבהר כי היא אחת מערי הלויים.

דמנה הייתה כנראה מרכזה של בקעת בית נטופה, בקעה בגליל התחתון, ושימשה כמרכז אדמיניסטרציה באזור.

## שם העיר
חוקרים רבים טוענים כי דמנה היא בעצם שיבוש של שם העיר "רמון" (או "רמונו", "רמונה"), ושהיא למעשה מקבילתה של דמנה בספר דברי הימים א'. בעקבות כך הם סבורים כי זו גם הכוונה לעיר רמונו המוזכרת בתנ"ך בספר דברי הימים: .

## הערות שוליים

קטגוריה:אתרי המקרא
קטגוריה:ערי לויים